অভয়নগর উপজেলা যশোর জেলা তথা বাংলাদেশের একটি অন্যতম উপজেলা। যশোর শহর থেকে মাত্র ৩০ কিঃমিঃ দূরে এর অবস্থান। এখানে অনেক গুণী লোক বসবাস করেন। খুলনা-যশোর হাইওয়ে ও ভৈরব নদী এ উপজেলাকে দ্বি-খন্ডিত করেছে। এখানে অনেক মিল কলকারখানা রয়েছে। একটি নদী বন্দরও এখানে অবস্থিত। নওয়াপাড়া নদী বন্দর ও নওয়াপাড়া বাজার দীর্ঘ দিন থেকে জনমানুষের নিকট পরিচিত স্থান। এ উপজেলার তিনটি ইউনিয়ন ভবদহ সমস্যায় জর্জরিত। বছরের বেশিরভাগ সময়ই এই তিন ইউনিয়ন পানির নিচে অবস্থান করে। বেশরিভাগ মানুষের জীবন জীবিকা মৎস্য নির্ভর। অনেক মিল কলকারখানা ও শিল্পাঞ্চল হওয়া স্বত্ত্বেও এখনও এ উপজেলার অধিকাংশ মানুষের জীবনমান উন্নয়ন প্রয়োজন। তথ্যের সর্বোচ্চ ব্যবহার; স্বচ্ছতা; জবাবদীহিতা ও শুদ্ধাচার কৌশলের ব্যবহারের মাধ্যমে জনগণের দোরগোড়ায় সরকারি-বেসরকরি সেবা দ্রুত পৌছে দেওয়ার ক্ষেত্রে অভয়নগর উপজেলা প্রশাসন অগ্রণী ভূমিকা পালন করবে। বর্তমান সরকারের রূপকল্প ২০২১ বাস্তবায়নে এবং ২০৪১ সালে উন্নত রাষ্ট্রে পরিনত হতে উপজেলা পরিষদের সকল বিভাগ; জনপ্রতিনিধি; সুশীল সমাজ; সাধারণ জনগনের সাথে সমন্বয়ের মাধ্যমে উন্নয়নের গতিকে অব্যাহত রাখতে আমরা দৃঢ় প্রতিজ্ঞ।